गौरतलब है कि हाल ही में राजस्थान की वसुंधरा सरकार ने जमीन घोटाले से जुड़ी 18 मामलों की जांच सीबीआई को सौंपी थी। यह मामला बीकानेर में 270 बीघा जमीन के गलत तरीके से आवंटन से जुड़़ा है। इस जमीन का एक हिस्सा वाड्रा की कंपनी ने खरीदा था। राजस्थान सरकार ने संदिग्ध लैंड डील में कई अनियमितता पाए जाने पर बीकानेर में लगभग 375 हेक्टेयर जमीन के हस्तांतरण का करार खारिज कर दिया था। जांच में फर्जी प्राइवेट इंडिविजुअल्स के नाम अलॉटमेंट होने की बात का पता चला था। शिकायत के मुताबिक जमीन कुछ सरकारी अफसरों की मिलीभगत से फर्जी और जाली दस्तावेजों के आधार पर कब्जाई गई थी।